XO พุ่งเฉียด 6% ทุบสถิติ “ออลไทม์ไฮ” โบรกฯแนะซื้อเป้า 13 บ. อัพกำไรปีนี้แตะ 183 ลบ.
XO พุ่งเฉียด 6% ทุบสถิติ “ออลไทม์ไฮ” โบรกฯแนะซื้อเป้า 13 บ. อัพกำไรปีนี้แตะ 183 ลบ. ล่าสุด ณ เวลา 11.35 น. อยู่ที่ 10.90 บาท บวก 0.60 บาท หรือ 5.83% สูงสุดที่ 11.40 บาท ต่ำสุดที่ 10.40 บาท ด้วยมูลค่าซื้อขาย 24.42 ล้านบาท
8 ต.ค. 2561

ผู้สื่อข่าวรายงานว่า บริษัท เอ็กโซติค ฟู้ด จำกัด (มหาชน) หรือ XO ล่าสุด ณ เวลา 11.35 น. อยู่ที่ 10.90 บาท บวก 0.60 บาท หรือ 5.83% สูงสุดที่ 11.40 บาท ต่ำสุดที่ 10.40 บาท ด้วยมูลค่าซื้อขาย 24.42 ล้านบาท

ทั้งนี้ ราคาหุ้น XO ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์เอ็ม เอ ไอ (mai) เมื่อวันที่ 25 ส.ค.2557 โดยมีราคา IPO อยู่ที่ 2.20 บาท
ด้าน บล.โกลเบล็ก ระบุในบทวิเคราะห์ แนะนำ “ซื้อ” หุ้น XO พร้อมให้ราคาเป้าหมาย 13 บาท โดยคาดอัตรากำไรขั้นต้นไตรมาส 3/61 จะปรับตัวขึ้นราว 2-3% สู่ระดับ 39-40% จาก 1) ราคาน้ำตาลในตลาดโลกปรับตัวลง 34% นับตั้งแต่ต้นปี 61 บริษัทได้ทำสัญญาซื้อน้ำตาลล่วงหน้ากับคู่ค้าไปจนถึงกลางปี 62 2)บริษัทได้ปรับราคาจำหน่ายผลิตภัณฑ์ขึ้นเฉลี่ย 2% ตั้งแต่ไตรมาส 3/61 เป็นต้นไป
นอจากนี้ยังปรับเพิ่มประมาณการปี 61-62 ขึ้น 36% และ 37% สู่ 183 ล้านบาทและ 206 ล้านบาท เนื่องจากครึ่งปีหลัง เป็น High Season ของบริษัท อีกทั้งอัตรากำไรขั้นต้นปรับตัวขึ้นจาก 36.5% ในครึ่งปีแรกสู่ระดับ 39-40% ในครึ่งปีหลังจากการปรับขึ้นราคาผลิตภัณฑ์เฉลี่ยและราคาน้ำตาลที่ปรับตัวลงอย่างมีนัยสำคัญเป็นปัจจัยหลักที่หนุนการเติบโต